Gevið uppskotinum um løgfrøðiligt kynsskifti eina virðiliga og jaliga viðgerð! Tíverri eru eisini fleiri dømi um, at hesir einstaklingar eru fyri grovum harðskapi. Í 2014 gjørdi Amnesty eina altjóða frágreiðing * , sum lýsti brot á rættindini hjá tvørkyndum. Listin var langur og taldi brot á rættin til privatlív, rættin at vera javnsettur fyri lógini, rættin til heilsu og sálarheilsu og rættin til eitt lív uttan mismun. ” Tá ið fólk síggja meg uttan pass, so síggja tey eina kvinnu. Men so skjótt tey síggja passið, so verði eg ómenniskjagjørd,” segði Annika Samuelsen við Sosialin í august í ár. Tey mugu annaðhvørt kúga sín kynssamleika fyri at laga seg eftir samfelagsnormunum ella halda fast í hann, men lata sær stóran mismun og misálit lynda frá samfelagnum, tey búgva í. Fáa føroysk tvørkynd møguleikan fyri løgfrøðiligum kynsskifti, sleppa tey í gerandislívinum at liva og virka í samsvari við tað, tey eru. Amnesty hevur í samband við tingfundin í dag heitt á løgtingslimirnar um at tryggja uppskotinum á skrá um løgfrøðiligt kynsskifti eina virðiliga og jaliga viðgerð, so at Føroyar sum land alment viðurkenna, at ein kvinna sum Annika Samuelsen hevur stórt virði fyri Føroyar, og at Føroyar eru eitt sterkari samfelag, tá ið tvørkyndir føroyingar kunnu kenna seg heima og viðurkendar, sum teir eru. — * Leinkja til frágreiðing frá 4. feb 2014:“ THE STATE DECIDES WHO I AM–Lack of legal gender recognition for transgender people in Europe”. Frágreiðingin lýsir løgfrøðiligt kynsskifti og tey rættindabrot, sum tvørkynd uppliva í sjey ymiksum evropeiskum londum: https://www. amnesty. org/download/Documents/8000/eur010012014en. pdf. (G. G. lóggávan í Danmark varð broytt eftir hetta tann 1. september 2014.)